Document ID: 31997D0871

31997D0871
L 353/47
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 16 декември 1997 година
за изменение на Решение 97/467/EО относно съставянето на временни списъци с предприятия от трети страни, от които държавите-членки разрешават вноса на заешко месо и месо от дивеч, отглеждан във ферми
(текст от значение за ЕИП)
(97/871/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Решение 95/408/EО на Съвета от 22 юни 1995 г. относно условията за съставяне, за преходен период, на временни списъци с предприятия от трети страни, от които държавите-членки имат правото да внасят определени продукти от животински произход, рибни продукти или двучерупчести мекотели (1), последно изменено с Решение 97/34/EО на Съвета (2), и по-специално член 2, параграф 1 от него,
като има предвид, че временни списъци с предприятия, произвеждащи заешко месо и месо от дивеч, отглеждан във ферми, са били съставени с Решение 97/467/EО на Комисията (3), последно изменено с Решение 97/869/EО на Комисията (4);
като има предвид, че Китайската народна република е изпратила списък с предприятия, произвеждащи заешко месо и месо от дивеч, отглеждан във ферми, и за които отговорните власти удостоверяват, че предприятията са в съответствие с общностните правила;
като взе предвид, че ветеринарна мисия на Общността е показала, че структурата и организацията на компетентния орган, отговорен за одобрението на предприятията, са достатъчни и че правомощията, с които разполага въпросния компетентен орган, гарантират, че той може да осигури изпълнението на общностните правила; като има предвид, че посочените проверки са включвали инспекция на място в предприятията, съдържащи се в списъка, като проверките са показали, че хигиенните стандарти на тези предприятия са достатъчни;
като има предвид, че временен списък с предприятия, произвеждащи заешко месо, може да бъде съставен по този начин за Китайската народна република;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложението към настоящото решение се добавя към приложението към Решение 97/467/EО.
Член 2
Настоящото решение се прилага от 1 януари 1998 г.
Член 3
Адресати на настоящото решение са държавите-членки.
Съставено в Брюксел на 16 декември 1997 година.

Labels: 17
5
0
3
6